MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR.50
privind  modificarea Hotărârii Consiliului Local al Municipiului Craiova nr.245/2014 referitoare la aprobarea proiectului (cererea de finanţare) „Eficienţă energetică prin Facilităţi de FinanţarE pentru CreşTerea economică a municipiului Craiova – EFFECT 20.6”
  Consiliul Local al Municipiului Craiova întrunit în şedinţa extraordinară din data de 12.02.2015; 

        Având în vedere raportul nr.21157/2015 al Direcţiei Elaborare şi Implementare Proiecte prin care se propune modificarea Hotărârii Consiliului Local al Municipiului Craiova nr.245/2014 referitoare la aprobarea proiectului (cererea de finanţare) „Eficienţă energetică prin Facilităţi de FinanţarE pentru CreşTerea economică a municipiului Craiova – EFFECT 20.6” şi rapoartele comisiilor de specialitate ale Consiliului Local al Municipiului Craiova nr.64, 65, 66, 69 şi 70/2015;
  În conformitate cu prevederile art.44 alin.1 din Legea nr.273/2006 privind finanţele publice locale, Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, modificată şi completată şi Ordinului comun al Ministrului Dezvoltării Regionale şi Turismului, Ministrului Finanţelor Publice şi Ministerului Afacerilor Europene nr.2368/1058/1501/2012 privind aprobarea categoriilor de cheltuieli eligibile pentru domeniul major de intervenţie "Sprijinirea investiţiilor în eficienţa energetic a blocurilor de locuinţe", axa prioritară "Sprijinirea dezvoltării durabile a oraşelor — poli urbani de creştere", modificat şi completat;
  În temeiul art.36 alin.2 lit.b coroborat cu alin.4 lit.d, art.45 alin.2 lit.e, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă modificare art.1 şi 2 din Hotărârea Consiliului Local al Municipiului Craiova nr.245/2014 şi vor avea următorul conţinut:

          „Art.1. Se aprobă proiectul (cererea de finanţare) „Eficienţă energetică prin Facilităţi de FinanţarE pentru CreşTerea economică a municipiului Craiova – EFFECT 20.6”, în vederea solicitării unei finanţări nerambursabile în cadrul Programului Operaţional Regional, Axa prioritară 1, domeniul de intervenţie 1.2: „Sprijinirea investiţiilor în eficienţa energetică a blocurilor de locuinţe”, cu o valoare totală de 2,782,202.63 lei, prevăzut în anexa care face parte integrantă din prezenta hotărâre.”

           „Art.2.Se aprobă suportarea de la bugetul de venituri şi cheltuieli al municipiului Craiova a contribuţiilor la proiectul prevăzut la art.1 din prezenta hotărâre, dupa cum urmează:

· 1,002,325.13 lei, reprezentând contribuţia proprie la cheltuielile eligibile, in procent de 40% din valoarea totala eligibila a proiectului: 20% contribuţia unităţii administrativ-teritoriale - municipiul Craiova, în sumă de 501,162.565 lei şi 20% contribuţia asociaţiilor de proprietari în sumă de  501,162,565 lei;
· 276,389.80 lei, reprezentând contribuţia proprie la cheltuielile neeligibile, inclusiv TVA aferent : contribuţia unităţii administrativ-teritoriale - municipiul Craiova, în sumă de 62,727.62 lei şi contribuţia asociaţiilor de proprietari, în sumă de  213,662.18 lei.”
Art.2.Pe data prezentei hotărâri, îşi încetează efectele Hotărârile Consiliului Local al Municipiului Craiova nr.560/2014 şi 662/2014.
   Art.3. Primarul Municipiului Craiova prin aparatul de specialitate: Serviciul Administraţie Publică Locală, Direcţia Elaborare şi Implementare Proiecte şi Direcţia Economico-Financiară vor aduce la îndeplinire prevederile prezentei hotărâri.

